กรมทรัพยากรทางทะเลและชายฝั่ง จัดโครงการป่าในเมืองจังหวัดระยอง "มหัศจรรย์ป่าชายเลนทุ่งโปรงทอง ปากน้ำประแส"
กรมทรัพยากรทางทะเลและชายฝั่ง จัดโครงการป่าในเมืองจังหวัดระยอง "มหัศจรรย์ป่าชายเลนทุ่งโปรงทอง ปากน้ำประแส"        ที่บริเวณป่าชายเลนอนุสรณ์เรือรบหลวงประแสร์ ตำบลประแสร์ อำเภอแกลง จังหวัดระยอง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดโครงการป่าในเมืองจังหวัดระยอง "มหัศจรรย์ป่าชายเลนทุ่งโปรงทอง ปากน้ำประแส "กิจกรรม ทส.วนพ.รุ่น 14-15 รักษ์โลกคืนป่ารักษาทะเล"ในพื้นที่ป่าชายเลนบริเวณปากน้ำประแสร์ เนื้อที่ 1, 000 ไร่ โดยร่วมกันปลูกป่าชายเลนจำนวน 700 ต้น ปล่อยพันธุ์เต่าทะเลคืนสู่ธรรมชาติ 49 ตัว และปล่อยพ่อแม่พันธุ์ปูทะเลคืนสู่ธรรมชาติ จำนวน 1,999 ตัว และเยี่ยมชมป่าชายเลนทุ่งโปรงทองในพื้นที่ด้วย         กิจกรรมดังกล่าวจัดขึ้นเพื่อฟื้นฟูสภาพป่าชายเลนโครงการป่าในเมืองจังหวัดระยอง"มหัศจรรย์ป่าชายเลน ทุ่งโปรงทองปากน้ำประแส" บริเวณที่เสื่อมโทรม และเพื่อส่งเสริมและอนุรักษ์ทรัพยากรทางทะเลและชายฝั่งในชุมชนโดยมีชุมชนมีส่วนร่วมและเพิ่มปริมาณทรัพยากรสัตว์น้ำในป่าชายเลนชุมนุม เพื่อรณรงค์เสริมสร้างจิตสำนึก รักหวงแหนให้กับผู้ร่วมกิจกรรมและชุมชนในพื้นที่เห็นความสำคัญของ อนุรักษ์ทรัพยากรทางทะเลและชายฝั่งแก่ชุมชน รวมทั้งเพื่อส่งเสริมสนับสนุนให้ชุมชนเข้ามามีส่วนร่วมในการอนุรักษ์ทรัพยากรทางทะเลและชายฝั่งอีกด้วย        ปัจจุบันพื้นที่ป่าในเมืองแห่งนี้ได้รับการพัฒนาให้เป็นสถานที่ท่องเที่ยว และเป็นสถานที่พักผ่อนหย่อนใจ ทั้งยังเป็นแหล่งอนุรักษ์สัตว์น้ำวัยอ่อนและเป็นที่อยู่อาศัย ที่หลบภัยของสัตว์น้ำต่างๆ ปัจจุบันพบว่า พื้นที่ป่าชายเลนบางส่วนมีสภาพเสื่อมโทรมไม่สมบูรณ์และปริมาณสัตว์น้ำเศรษฐกิจมีจำนวนลดลง จึงได้จัดกิจกรรมการปลูกฟื้นฟูสภาพป่าชายเลนและเพิ่มปริมาณสัตว์น้ำเศรษฐกิจให้แก่พี่น้องประชาชนในบริเวณพื้นที่โครงการป่าในเมืองจังหวัดระยองดังกล่าวขึ้น เพื่อให้ประชาชนในพื้นที่ได้รับประโยชน์และร่วมมือร่วมใจกันในการดูแลทรัพยากรทางทะเลและชายฝั่งอย่างเป็นรูปประธรรมสืบไป